Diari Oficial de la Generalitat Valenciana


Sumari del DOGV 8298, del 18-05-2018 (2018/4833)

RESOLUCIÓ d'11 de maig de 2018, del president de la Agència Valenciana del Turisme, per la qual s'aprova la relació de llocs de treball del personal laboral al servei de l'Agència Valenciana del Turisme.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8298

Data del DOGV
:   18-05-2018

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2018/4833


Data del document
:   11-05-2018

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * concurs administratiu

RESOLUCIÓ d'11 de maig de 2018, del president de la Agència Valenciana del Turisme, per la qual s'aprova la relació de llocs de treball del personal laboral al servei de l'Agència Valenciana del Turisme. [2018/4833]  
El text articulat del II Conveni col·lectiu per al personal laboral al servei de l'Administració autonòmica, publicat en el Diari Oficial de la Generalitat Valenciana de data 12 de juny de 1995, al qual es troba adherit íntegrament l'Agència Valenciana del Turisme, configura les relacions de llocs de treball com un instrument tècnic per a l'estructuració de l'organització i l'ordenació i gestió del personal, d'acord amb les necessitats de cada centre o dependència, on es detallen els requisits per a l'acompliment dels llocs de treball.  
  
Tot això amb ple respecte al que s'estableix en el Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, que l'article 74 refereix que les administracions públiques han d'estructurar la seua organització a través de les relacions de lloc de treball, i en la Llei 10/2010, de 9 de juliol, de la Generalitat, d'ordenació i gestió de la funció pública valenciana, que consagra aquest precepte i estableix en l'article 42 el contingut mínim que ha d'estructurar les citades relacions de llocs de treball.  
  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa en l'article 18 que els ens del sector públic de la Generalitat als quals fa referència aquesta norma han de publicar, anualment, en el Diari Oficial de la Generalitat Valenciana una relació dels llocs de treball o plantilles.  
Publicada l'última relació de llocs de treball de l'entitat per Resolució de 30 de juliol de 2008, de la presidenta de l'Agència Valenciana del Turisme, per la qual s'aprova la relació de llocs de treball del personal laboral al servei de l'Agència Valenciana del Turisme (DOGV 5841, 03.09.2008), amb correcció d'errades publicada en el Diari Oficial de la Generalitat Valenciana número 5889, de data 10 de novembre de 2008, cal, d'acord a la normativa vigent, la publicació de la relació de llocs actualitzada.  
La relació de llocs de treball inclou, tal com exigeix l'article 7, punt 6, del citat II Conveni col·lectiu, la denominació de cada lloc i característiques essencials, les retribucions complementàries que els corresponguen, els requisits exigits per al seu acompliment i els mèrits preferents.  
  
En compliment del que es disposa en el II Conveni col·lectiu, que estableix que les relacions de llocs de treball han de ser objecte de negociació prèvia amb els sindicats, l'Agència Valenciana del Turisme ha mantingut diverses reunions amb els representants dels treballadors en l'entitat.  
Igualment, sobre la relació de llocs de treball de la Agència Valenciana del Turisme s'ha emés un informe favorable per part de la Direcció General del Sector Públic, Model Econòmic i Patrimoni de la Generalitat Valenciana, en data 7 de maig de 2018, i per part de la Direcció General de Pressupostos, en data 8 de maig de 2018, que autoritza una massa salarial corresponent als 190 llocs de personal laboral de l'entitat per part d'aqueixa mateixa direcció general, en compliment del que s'estableix en els articles 34 i següents de la Llei 22/2017, de 29 de desembre, de pressupostos de la Generalitat per a l'exercici 2018.  
  
Per tot això, en virtut de les competències atorgades per l'article 5.3, apartat 4, i la disposició addicional del vigent Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, resolc:  
  
Primer  
Aprovar la relació de llocs de treball que figura en l'annex d'aquesta resolució i que correspon a l'Agència Valenciana del Turisme.  
  
Segon  
Ordenar la seua publicació en el Diari Oficial de la Generalitat Valenciana.  
Tercer  
La present resolució és efectiva des d'aqueixa data.  
  
Contra la present resolució, que posa fi a la via administrativa, hom pot interposar un recurs contenciós administratiu davant l'òrgan jurisdiccional competent de l'ordre contenciós administratiu, dins del termini de dos mesos comptats des de l'endemà de la publicació i, potestativament, es pot interposar un recurs de reposició davant del president de la Agència Valenciana del Turisme, en el termini d'un mes, a comptar des de l'endemà de la seua publicació: tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i també en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 11 de maig de 2018.- El president de l'Agència Valenciana del Turisme: Francesc Colomer Sánchez.